જો કે પ્રસંગોની હારમાળા વધુ માત્રામાં છે છતાં લેખકને ‘અશ્રુમતી’ કૃતિ  અર્પણ કરી પ્રેમભાવ દાખવતા, બાળક સાથે બાળક બની જઈ આનંદ કરતા, પાછલી  વયે દુરાગ્રહી તથા નિંદક બની જઈ લેખક સાથે વિરોધ દાખવતા, પાછળથી  પસ્તાવાનો અનુભવ કરી છેવટે નરસિંહરાવના અક્ષમાશીલ સ્વભાવને કારણે દયનીય પરિસ્થિતિમાં  મૂકાતા નારાયણ હેમચંદ્રનું રેખાંકન રેખાચિત્ર-સ્વરૂપના કલાવિધાનનો સંસ્પર્શ કરાવે  છે.